Lentedag-sonsverduisteringArgieffoto: AP Photo/A.M. Ahad Hoe verder noord in die land hoe groter die “hap” uit die son wat waargeneem kan word. In Kaapstad word net sowat 26% van die son verduister, in Bloemfontein 42% en in Johannesburg 50%. ’n Volkome sonsverduistering kom in midde-Afrika voor. Die maan is egter nou ongeveer op sy verste punt van die aarde af, en is nou sigbaar te klein om die hele son te kan verduister. In die dele waar die maan mooi deur die middel van die son se baan beweeg, sal daar dus ’n ronde ligkrans rondom die maan wees. Die sonsverduistering duur sowat twee uur. Dit begin om 09:31 in Johannesburg met die ander stede wat effe later begin. Bloemfontein: begin om 09:37; maksimum 11:01; einde 12:30, Kaapstad: begin om 09:42; maksimum 10:48; einde 11:58; Durban: begin om 09:48; maksimum 11:16, einde 12:46; Johannesburg: begin om 09:31; maksimum 11:02; einde 12:38; George: begin om 09:49, maksimum 10:59, einde 12:13; Port Elizabeth: begin om 09:53; maksimum 11:07; einde 12:24; Slegs spesiale instrumente om na die sonsverduistering te kyk moet gebruik word. Sonbrille, ou X-straalplate en ander “boererate” kan tot permanente oogskade lei. ŉ Gaatjie deur ŉ papier waardeur die son op ŉ ander papier skyn, kan ook gebruik word. ŉ Sweishelm met baie donker glas behoort ook veilig te wees.